Innsmouth
<s>Innsmouth ( ) je fiktivni grad u saveznoj državi Massachusetts koji se pojavljuje u pričama američkog pisca H. P. Lovecrafta te čini integralni dio fiktivne geografije u sklopu Cthulhu mitova.</s><s>Uz Arkham i Dunwich, Innsmouth je jedna od najvažnijih lokacija u fiktivnoj Lovecraftovoj zemlji.</s>

<s>Grad koji je opisan kao da je u stanju groznog raspadanja, zapravo je "osjetno uvrnuta verzija" gradića Newburyporta, MA, koji je tako Lovecraftu poslužio kao osnova za skiciranje Innsmoutha.</s><s>Pomorsko središte, grad je prije Američke revolucije bio poznat po brodogradnji, međutim je s vremenom svaka privreda u gradu opadala, posebice pomorska trgovina.</s><s>Godine 1840., u Innsmouthu je formiran kult znan kao Ezoterični red Dagona, koji je štovao misteriozna božanstva znana kao Duboki i njihovog vođu, Dagona.</s><s>Šest godina nakon formiranja kulta, grad je pogodila misteriozna pošast, koja je dovela do osjetne depopulacije; pravi uzrok iste bili su Duboki, s kojima je jedan od lokalnih starosjedioca, Obed Marsh, sklopio dogovor, nudeći im žrtve u zamjenu za bogatstvo i ribu.</s><s>Innsmouth je ubrzo stekao ozloglašenu reputaciju te je bio izbjegavan sve do 1927. godine, kada je došlo do vladine istrage zbog navodnog krijumčarenja; nakon godinu dana istrage, mnogi stanovnici Innsmoutha su uhapšeni te se za njih više nikada nije čulo.</s><s>Svi ovi detalji prezentirani su u noveli The Shadow Over Innsmouth iz 1936. godine; Innsmouth se spominje i u dvama sonetima iz ciklusa Fungi from Yuggoth.</s>

<s>Lovecraft je grad smjestio na obalu okruga Essex, MA, nedaleko od Ipswicha i Rowleyja.</s><s>Kroz grad protječe fiktivna rijeka Manuxet, koja je, iako dijeli ime sa stvarnom rijekom koja prolazi Worcesterom, MA, vjerojatno inspirirana rijekom Merrimack.</s>

<s>Iako je Lovecraft samo jednu svoju priču (gore navedenu novelu) smjestio u Innsmouth, on predstavlja integralni dio njegovog univerzuma te je korišten od strane mnogih kasnijih autora.</s><s>Uz ovaj Innsmouth, Lovecraft u priči "Celephaïs" (1920.) spominje fiktivno selo u Engleskoj istoga imena, ali koja nije povezano s američkim gradom.</s>

<s>Osim u djelima lavkraftijanskih autora, Innsmouth se pojavljuje i u drugim djelima popularne kulture, poput video igara, glazbe, stripova i filmova, odnosno televizijskih serija.</s><s>Jedan od primjera je i anime Digimon Adventure 02, u sklopu čije se epizode "Poziv iz drugog svijeta" Kari Kamiya iznenada pronađe u misterioznom svijetu inspiriranom Lovecraftovim opusom; mjesto u kojem se Kari nalazi je upravo Innsmouth.</s>

<s>Vidi i 
 Arkham, Massachusetts
 Dunwich, Massachusetts
 Kingsport, Massachusetts</s>

<s>Reference</s>

<s>Literatura</s>

<s>—"Innsmouth", pp.</s><s>149–50.</s><s>Ibid.</s>

<s>Robert M. Price (ed.), Mount Olive, NC: Cryptic Publications.</s><s>Robert M. Price (ed.), Upper Montclair, NJ: Cryptic Publications.</s>

<s>Vanjske veze 
The Shadow Over Innsmouth</s>

<s>Fiktivna naselja
Cthulhu mitovi</s>

